Gølin Kaurin Nilsen

Gølin Christine Kaurin Nilsen (født 1970) er en norsk lærebokforfatter som har utgitt flere læreverk innen norsk som andrespråk, både alene og som medforfatter. Nilsen disputerte i 2022 med avhandlingen Substantivfrasens kompleksitetsutvikling i innlærerspråk: En konstruksjonsgrammatisk analyse av skriftlig produksjon fra A1- til B2-nivå. Nilsen arbeider som førsteamanuensis i norsk ved Institutt for grunnskolelærerutdanning, idrett og spesialpedagogikk på Universitetet i Stavanger. Nilsen er lektor i nordisk med hovedoppgave innen norsk som andrespråk og har lang undervisningserfaring, i hovedsak fra Johannes Læringssenter i Stavanger. Hun har blant annet holdt innlegg ved Kompetanse Norges (tidligere VOX') Norskkonferanse (2015), i seminarrekken Etterutdanning for lærere og ledere i norskopplæringen (2015) og innlegg ved fagdager og seminarer for andrespråkslærere. Nilsen er også tilknyttet fagmiljøet ved Norsk som andrespråk-studiet ved UiS som faglærer. Flere av læreverkene som Nilsen er forfatter eller medforfatter av, er også utgitt på nynorsk. Gølin Kaurin Nilsen har sitt daglige arbeidssted på Tinfabrikken i Stavanger.    

 Bibliografi 
Forfatter
 Substantivfrasens kompleksitetsutvikling i innlærerspråk: En konstruksjonsgrammatisk analyse av skriftlig produksjon fra A1- til B2-nivå. PhD-avhandling, Universitetet i Stavanger (2022)
 På nivå. Grammatikk i norsk som andrespråk A1-A2 (2019) og B1-B2 (2019) 
 Klart det!  norsk på høyere nivå – selvstendig bruker B2 (læreverk i norsk for voksne innvandrere) 2015
 Nøkler til Norge B1 (læreverk i norsk for voksne innvandrere) 2005-2006
 «Å reise på en annen måte» : om den kommunikative undervisningsmetodens tanker, ideer og mål - og dermed praktiske handlemåter (Hovedoppgave ved Universitetet i Bergen) 1996

Medforfatter i læreverk for elever med norsk som andrespråk
 Norsk nå!: norsk og samfunnskunnskap for voksne innvandrere A1-A2 (læreverk) (sammen med  ) 2009-2010
 Mer norsk: norsk og samfunnskunnskap for voksne innvandrere : B1 (læreverk) (sammen med ) 2012-2013
 Revisjon av Ny i Norge A1-A2  (læreverk i norsk for voksne innvandrere) (opprinnelig forfatter: Gerd Manne) 4 og 5. utgave (2003-2004 og 2013) (6. utgave 2023)

 Referanser 


 Eksterne lenker 
 Se omtaler hos 
 Kompetanse Norge, Norskkonferansen 2015: Grammatikk på B2 (foredrag, pps) 
 Kompetanse Norge/fylkesvis etterutdanning for lærere høsten 2015: Fra B1-B2 (foredrag, pps) 
 Gølin på Tinfabrikken 

Kategori:Norske lærebokforfattere
Kategori:Fødsler i 1970